Hej Telenor 
Jeg har et par spørgsmål, som jeg vil sætte pris på at få svar på... 

Hvornår har I gjort jeres medarbejdere ude i butikkerne ansvarsløse ? Her har jeg jeres butik i Næstved Storcenter i tankerne. 
Jeg har haft en telefon til reparation, men den er kommet tilbage uden at være blevet lavet, da man mener den ikke kan laves pga. et USB stik... Og netop dette stik mener jeres teknikker, er årsag til at telefonen bla. ikke fungerer inde i menuerne. Dette måtte jeres medarbejder i butikken, dog give mig ret i ingen sammenhæng har. Men ud over denne udtalelse, så fralagde den pågældende medarbejder sig alt ansvar, med påstanden om at jeres butikker kun fungerer som en postcentral... Postcentral ??? 
En postcentral uden bemyndigelse til at tage ansvar... Interessant indgangsvinkel til tingene, når man ser på hvilken lov I er forpligtet til at varetage opgaver under... Købeloven ! 
Jeg fik at vide jeg skulle kontakte producenten af telefonen... Hvilket jeg bestemt også har tænkt mig, da det jo er beskeden fra jeres postcentral i Næstved Storcenter - Jeg er dog noget spændt på Sony Ericsson's reaktion, når de får besked om at en af deres forhandlere driver gæk med kunderne... Kan man vel godt kalde det ?! 
Ydermere kunne jeres medarbejder ikke skrive notater ved min sag, om at jeg ikke accepterede at få en telefon tilbage der end ikke er repareret... Det må da være noget uoverskueligt for jer, ikke at kunne notere kundernes meninger mv. ved jeres reparations-sager ? 
Så hvad gør vi nu kære Telenor... Finder vi en løsning der tilgodeser mine rettigheder som kunde, eller skal jeg lade sagen gå sin gang via de rette instanser ?

---------------------------------------------

Jeg har følgende at filføje d.d 5/2 2013... Sendt til jer pr. mail flere gange nu :

Efter anvisning fra Forbrugerrådet, vælger jeg at skrive denne mail til jer, da jeg er meget ked af og utilfreds med den behandling jeg oplever som kunde hos jer.

D. 3/1 2013 modtager I min telefon til reparation med følgende fejlbeskrivelser : Mister hurtigt strøm, meget langsom i menu, slukker periodisk, fryser periodisk fast, touch virker kun periodisk, har svært ved at lade (opladerens skyld). 

Under perioden hvor min telefon er hos jeres tekniker, bliver jeg kontaktet med beskeden om at min tlf ikke kan laves, da USB stikket er total skadet, og jeres tekniker derfor ikke vil lave den. 
Forklaringen bag han ikke vil lave den, er at det (hvad han påstår) defekte USB stik er årsag til, at min telefon ikke fungerer indeni med ovennævnte fejlbeskrivelser. 
Dette stiller jeg mig undrende overfor da det ikke kan have en sammenhæng, og jeg beder den pågældende medarbejder der ringer til mig, om at uddybe det hun lige har sagt. Hun beder mig derfor ''hænge på'' og spørger teknikeren om sammenhængen... Da hun vender tilbage, kan hun ikke fortælle mig om sammenhængen, så jeg beder hende notere det på reparations kvitteringen som sendes ned til butikken sammen med min telefon, men det kan der slet ikke blive tale om, for det har de ikke pligt til at notere, er forklaringen. 

Da jeg henter min telefon i butikken, bliver jeg mødt af en medarbejder der ikke vil tage ansvar, med undskyldningen om at I ikke i jeres butikker, kan tage ansvar for sådanne ting, og jeg derfor skal kontakte producenten af min telefon. Dette strider direkte imod købeloven. 

Jeg siger til medarbejderen at det er ikke sandt, da I som forhandler har et ansvar overfor mig, og jeg siger at jeg ønsker at få annulleret mit køb. Han holder fast i sin påstand, og siger at I ikke kan tage stilling til det, da jeres butikker egentlig bare er en slags postcentral. 
Endnu et brud på købeloven... Da I for det første har haft min telefon til reparation en gang (hvilket jeg til at begynde med kunne have stillet mig imod, ved at stille krav om annullering af købet), og derfor har haft ''rimelig tid'' til at afhjælpe fejlene. 
For det andet er det fuldstændigt uvæsentligt for min sag, hvad producentens opfattelse af sagen er... Det er ikke noget jeg skal tage mig af som kunde, men er en sag mellem jer og producenten. 

Jeg spørger den pågældende medarbejder om han mener at USB stikket ser ødelagt ud, og spørger om han mener der kan være en sammenhæng, mellem USB stikket og de ting min telefon fejler - Han siger at stikket IKKE ser ødelagt ud, og han siger OGSÅ at der på INGEN måde kan være en sammenhæng mellem USB stikket (i tilfælde af det nu havde været ødelagt) og de fejl min telefon har !
Jeg gik fra butikken med de ord i hovedet, for det har netop ingen sammenhæng for de fejl min telefon har, HVIS det havde vist sig at USB stikket var defekt/ødelagt. 

Og jeg har nu testet min telefon igennem - ved at tilslutte den en anden oplader som fungerer optimalt, og jeg har sat min telefon til computeren... Og der er absolut intet galt med det stik. 

Så jeg rettede derfor henvendelse til jer igen, hvor jeg beskriver forløbet kort... Og der bliver tilbudt at I får min telefon ind atter en gang. Men da I allerede har haft en chance for at udbedre fejlene, så stiller jeg mit krav gældende om at få købet annulleret. 

Jeg har idag talt med Forbrugerrådet, som har fået indsigt i sagen, og de giver mig medhold i at den eneste løsning er annullering af købet, når sagen er hvor den er nu... Forbrugerrådets vurdering er, at I har haft en mulighed for at reparere min telefon. Samtidig er deres vurdering, at taget telefonens pris og nødvendighed i hverdagen i betragtning, så er forventningen til varen at den er fuldt ud brugbar, uden nogen former for fejl og mangler. 
Og da I ikke har kunne imødekomme denne forventning, ved at afhjælpe fejlene ved en reparation - er det i henhold til købeloven lovgivnigsmæssigt den eneste mulighed der tilgodeser mine krav, som køber af en vare i jeres butik. 

Så hele sagen er vurderet af Forbrugerrådet, og der er ingen tvivl om at I har haft muligheden for at udbedre fejlene... Og taget hele sagen i betragtning, er I derfor i henhold til købeloven, forpligtet til at imødekomme mit ønske om at få købet annulleret. 

(Sendt første gang d. 31/1 2013)

--------------------------------------------

Så nej Claudia... Der er ingen tilfredsstillende løsning fundet...